CELEX: 32012R1089
Language: sk
Date: 2012-11-19 00:00:00
Title: Vykonávacie nariadenie Komisie (EÚ) č. 1089/2012 z  19. novembra 2012 o zatriedení určitého tovaru do kombinovanej nomenklatúry

22.11.2012   
            
            
               SK
            
            
               Úradný vestník Európskej únie
            
            
               L 323/10
            
         VYKONÁVACIE NARIADENIE KOMISIE (EÚ) č. 1089/2012
   z 19. novembra 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. novembra 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Elektronický prístroj (tzv. multiprepínač) v puzdre s rozmermi približne 26 × 12 × 7 cm vybavený týmito rozhraniami:
                  
                              —
                           
                           
                              4 medzifrekvenčnými vstupmi s reguláciou úrovne pre satelitné konvertory („low noise blocks down-converters“ – LNB),
                           
                        
                              —
                           
                           
                              1 vstupom so zariadením na prispôsobenie úrovne (signálu) pre antény pre pozemné televízne vysielanie,
                           
                        
                              —
                           
                           
                              4 výstupmi na pripojenie satelitných prijímačov.
                           
                        Má zabudovaný zosilňovač na kompenzáciu straty v kábloch.
                  Prístroj je určený na použitie vo viacerých účastníckych systémoch na príjem televízneho signálu prostredníctvom satelitu, ako napr. v systémoch so štyrmi satelitnými konvertormi („quad LNB“). Umožňuje, aby viaceré satelitné prijímače prijímali rôzne televízne signály prostredníctvom jednej satelitnej parabolickej antény, ale signály nekonvertuje ani nemodifikuje.
                  Prístroj umožňuje aj distribúciu jedného signálu pozemného televízneho vysielania.
               
               
                  8543 70 90
               
               
                  Zatriedenie je určené všeobecnými pravidlami 1 a 6 na výklad kombinovanej nomenklatúry a znením číselných znakov KN 8543, 8543 70 a 8543 70 90.
                  Vzhľadom na to, že prístroj umožňuje len distribúciu televíznych signálov a vzhľadom na to, že satelitná anténa môže fungovať aj bez tohto prístroja, sa prístroj nepovažuje za nevyhnutný na fungovanie antény. Jeho zatriedenie pod položku 8529 ako časť a súčasť antény je preto vylúčené.
                  Prístroj sa preto má zatriediť pod číselný znak KN 8543 70 90 ako prístroj s individuálnou funkciou v 85. kapitole inde nešpecifikovaný ani nezahrnutý.